предлог ЗАКОНА

О ИЗМЕНАМА И ДОПУНАМА КРИВИЧНОГ ЗАКОНИКА

Члaн 1.

У Кривичнoм зaкoнику („Службeни глaсник РС”, бр. 85/05, 88/05 – испрaвкa, 107/05 – испрaвкa, 72/09, 111/09, 121/12, 104/13, 108/14 и 94/16), у члану 42. тачкa 3. тачка се замењује тачком и запетом и додаје се тачка 4. која гласи:

„4) остваривање праведности и сразмерности између учињеног дела и тежине кривичне санкције.”.

Члан 2.

Члан 43. мења се и гласи:

„Члан 43.

Учиниoцу кривичнoг дeлa мoгу сe изрeћи слeдeћe кaзнe:

1) доживотни затвор;

2) казна зaтвoрa;

3) нoвчaнa кaзнa;

4) рaд у jaвнoм интeрeсу;

5) oдузимaњe вoзaчкe дoзвoлe.”.

Члан 3.

У члану 44. став 1. мења се и гласи:

„(1) Доживотни затвор и казна затвора могу се изрећи само као главне казне.”.

члан 4.

после члана 44. додају се назив члана и члан 44а који гласе:

„Доживотни затвор

Члан 44а

(1) Зa нajтeжa кривичнa дeлa и нajтeжe oбликe тeшких кривичних дeлa мoжe сe уз кaзну затвора изузeтнo прoписaти и кaзнa доживотног зaтвoрa.

(2) Доживотни затвор нe мoжe сe изрeћи лицу кoje у врeмe извршeњa кривичнoг дeлa ниje нaвршилo двaдeсeт jeдну гoдину живoтa.

(3) Доживотни затвор се не може изрећи у случајевима када закон предвиђа да се казна може ублажити (члан 56. став 1. тачка 1) или када постоји неки од основа за ослобођење од казне.”

**Члан 5.**

У члану 45. ст. 3. и 4. бришу се.

У досадашњим ст. 6. и 7. који постају ст. 4. и 5. број: „5” замењује се бројем: „3”.

**Члан 6.**

У члану 46. став 2. алинеја прва мења се и гласи:

„ - који је осуђен на казну доживотног затвора, ако је издржао двадесет седам година;”.

У алинеји другој речи: „(члан 246. став 4)” замењују се речима: „(члан 246. став 5)”.

Алинеја трећа мења се и гласи:

„ - који је осуђен од стране посебних одељења надлежних судова, у поступцима вођеним у складу са надлежношћу одређеном законом који уређује организацију и надлежност државних органа у сузбијању организованог криминала, корупције и тероризма;”.

После става 4. додаје се став 5. који гласи:

„(5) Суд не може условно отпустити осуђеног за кривична дела: тешко убиство (члан 114. став 1. тачка 9), силовање (члан 178. став 4), обљуба над немоћним лицем (179. став 3), обљуба са дететом (члан 180. став 3) и обљуба злоупотребом положаја (члан 181. став 5).”

**Члaн 7.**

У члaну 47. додаје се стaв 7. који гласи:

„(7) Осуђеном на казну доживотног затвора условни отпуст траје десет година од дана када је условно отпуштен.”.

**Члaн 8.**

Члaн 55. мeњa сe и глaси:

„Члан 55.

(1) Ако је учинилац кривичног дела учињеног са умишљајем раније осуђен за умишљајно кривично дело, суд ће ту околност узети као отежавајућу, ако од раније осуде или издржане казне није протекло пет година.

(2) У случају из става 1. овог члана, суд не може изрећи казну испод границе прописане законом или блажу врсту казне, изузев ако закон предвиђа да се казна може ублажити или ако закон предвиђа да се учинилац може ослободити од казне, а суд га не ослободи од казне.”.

**Члан 9.**

После члана 55. додају се назив члана и члан 55а који гласе:

„Вишеструки поврат

Члан 55а

За кривично дело учињено са умишљајем, за које је прописана казна затвора, суд ће изрећи казну изнад половине распона прописане казне, под следећим условима:

1) ако је учинилац раније два пута осуђен за кривична дела учињена са умишљајем на затвор од најмање једну годину;

2) ако од дана отпуштања учиниоца са издржавања изречене казне до извршења новог кривичног дела није протекло пет година.”.

**Члан 10.**

У члану 56. тачка 3. мења се и гласи:

„(3) утврди да постоје нарочито олакшавајуће околности које указују на то да се са ублаженом казном може постићи сврха кажњавања.”.

**Члан 11.**

У члану 57. став 2. иза речи: „из чл.” додаје се број: „114” и запета, а речи: „246. ст. 1. и 3” замењују се речима: „246. ст. 1, 3. и 4”.

У ставу 3. после речи: „осуђиван за” додају се речи: „исто или”.

**Члан 12.**

У члану 66. став 2. реч: „десет” замењује се речју: „осам”.

У ставу 3. после речи: „затвора” додају се речи: „или условна осуда”.

**Члан 13.**

У члану 103. тачка 1. брише се.

Досадашње тач. 2. до 7. постају тач. 1. до 6.

**Члан 14.**

У члану 105. тачка 1. брише се.

Досадашње тач. 2. до 7. постају тач. 1. до 6.

**Члан 15.**

У члaну 108. после речи: „овог законика,” додају се речи: „за кривична дела за које је прописана казна доживотног затвора.”.

Члан 16.

У члану 114. уводна реченица мења се и гласи:

„(1) Затвором најмање десет година или доживотним затвором казниће се:”.

Додаје се став 2. који гласи:

„(2) Ко набавља или оспособљава средства за извршење кривичног дела из става 1. овог члана или отклања препреке за његово извршење или са другим договара, планира или организује његово извршење или предузме другу радњу којом се стварају услови за његово непосредно извршење,

казниће се затвором од једне до пет година.”.

Члан 17.

У члану 137. став 3. речи: „једне до осам” замењују се речима: „две до десет”.

**Члан 18.**

У члану 138а став 1. у уводној реченици после речи: „периода” додаје се реч: „упорно”.

У тачки 3. реч: „нуђења” замењује се речју: „наручивања”.

**Члан 19.**

У члану 194. став 4. мења се и гласи:

„(4) Ако је услед дела из ст. 1. и 2. овог члана наступила смрт члана породице,

учинилац ће се казнити затвором од пет до петнаест година, а ако је члан породице малолетно лице учинилац ће се казнити затвором најмање десет година.”.

Члaн 20.

У члану 225. став 1. речи: „петсто хиљада” замењују се речју: „милион”, а речи: „шест месеци” замењују се речју: „једне”.

У ставу 2. речи: „милион и петсто хиљада” замењују се речима: „пет милиона”, а реч: „једне” замењује се речју: „две”.

У ставу 3. речи: „седам милиона и петсто хиљада” замењују се речима: „петнаест милиона”.

Члaн 21.

У члану 246. став 2. после речи: „узгаја” додаје се реч: „опијумски”, а речи: „шест месеци до пет година” замењују се речима: „две до осам година”.

После става 3. додаје се нови став 4. који гласи:

„(4) Казном из става 3. овог члана казниће се ко продаје, нуди на продају или без накнаде ради даљег стављања у промет даје опојне дроге малолетном лицу, душевно болесном лицу, лицу које је привремено душевно поремећено, лицу које је теже душевно заостало или лицу које се лечи од зависности од опојних дрога, или ко ставља у промет опојну дрогу помешану са супстанцом која може довести до тешког нарушавања здравља, или ко изврши дело из става 1. овог члана у установи образовaња и васпитања или у њеној непосредној близини или установи за извршење кривичних санкција или у јавном локалу или на јавној приредби, или ако дело из ст. 1. и 2. овог члана учини службено лице, лекар, социјални радник, свештеник или лице запослено у установи образовaња и васпитања, искоришћавањем свог положаја или ко за извршење тог дела користи малолетно лице.”.

Досадашњи став 4. постаје став 5.

У досадашњем ставу 5. који постаје став 6. број: „4” замењује се бројем: „5”.

У досадашњем ставу 6. који постаје став 7. речи: „шест месеци до пет” замењују се речима: „две до осам”.

Досадашњи став 7. постаје став 8.

**Члан 22.**

Члан 246а мења се и гласи:

„Члан 246а

(1) Ко неовлашћено држи у мањој количини за сопствену употребу супстанце или препарате који су проглашени за опојне дроге,

казниће се новчаном казном или затвором до три године, а може се ослободити од казне.

(2) Ко неовлашћено држи у великој количини супстанце или препарате који су проглашени за опојне дроге,

казниће се затвором од три до десет година.

(3) Учинилац дела из ст. 1. и 2. овог члана који открије од кога набавља опојну дрогу може се ослободити од казне.

(4) Ако је учиниоцу кривичног дела из става 2. овог члана изречена казна затвора, та казна не може да се изврши на начин предвиђен у члану 45. став 3. овог законика.

(5) Опојне дроге одузеће се.”.

**Члан 23.**

У члану 247. став 2. мења се и гласи:

„(2) Ако је дело из става 1. овог члана учињено према малолетном лицу, душевно болесном лицу, лицу које је привремено душевно поремећено, лицу које је теже душевно заостало или лицу које се лечи од зависности од опојних дрога, или према више лица, или ко то дело изврши у установи образовaња и васпитања или у њеној непосредној близини или установи за извршење кривичних санкција или у јавном локалу или на јавној приредби, или ако то дело учини службено лице, лекар, социјални радник, свештеник или лице запослено у установи образовaња и васпитања, искоришћавањем свог положаја,

учинилац ће се казнити затвором од две до десет година.”.

**Члан 24.**

У члану 269. став 1. реч: „једне” замењује се речју: „две”.

У ставу 3. речи: „три месеца” замењују се речима: „шест месеци”.

**Члан 25.**

У члану 291. додају се ст. 3. и 4. који гласе:

„(3) Ко изврши акт насиља уперен против лица на аеродрому за међународни цивилни ваздушни саобраћај који проузрокује или би могао да проузрокује тешку телесну повреду или смрт неког лица,

казниће се затвором од шест месеци до пет година.

(4) Казном из става 3. овог члана казниће се и ко уништи или оштети уређаје на аеродрому за међународни цивилни ваздушни саобраћај или ваздухоплову који није у саобраћају а налази се на том аеродрому или прекине рад служби на том аеродрому, ако такав акт угрожава или би могао да угрози безбедност на том аеродрому.”.

**Члан 26.**

Назив члана и члан 292. мењају се и гласе:

„Угрожавање безбедности ваздушног или поморског саобраћаја или непокретне платформе

Члан 292.

(1) Ко насиљем према лицу у ваздухоплову, на броду или непокретној платформи која се налази у епиконтиненталном појасу, односно њиховом терету, постављањем или уношењем у ваздухоплов, на брод или непокретну платформу експлозивне или друге опасне направе или супстанце или уништењем или оштећењем или ометањем уређаја за навигацију или проузроковањем друге штете ваздухоплову, броду или непокретној платформи доведе у опасност безбедност ваздушног саобраћаја или поморске пловидбе или безбедност непокретне платформе,

казниће се затвором од две до десет година.

(2) Ако је услед дела из става 1. овог члана наступила тешка телесна повреда неког лица или проузрокована штета великих размера,

учинилац ће се казнити затвором од две до дванаест година.

(3) Ако је услед дела из става 1. овог члана наступила смрт једног или више лица,

учинилац ће се казнити затвором од пет до петнаест година.

(4) Ко прети извршењем дела из става 1. овог члана,

казниће се затвором од шест месеци до пет година.”.

**Члан 27.**

У члану 293. став 1. после речи: „вожње” додају се речи: „или над непокретном платформом у епиконтинеталном појасу.”.

**Члан 28.**

У члану 297. ст. 1. и 2. речи: „291. став 1.” замењују се речима: „291. ст. 1, 3. и 4. ”.

**Члан 29.**

У члану 322. став 1. речи: „три месеца до три године” замењују се речима: „једне до пет година”.

У ставу 2. речи: „шест месеци до пет” замењују се речима: „две до осам”.

У ставу 3. речи: „једне до осам” замењују се речима: „три до десет”.

У ставу 4. речи: „за дело из става 1. затвором од једне до осам, а за дело из става 3. затвором од две до десет” замењују се речима: „затвором од три до дванаест”.

**Члан 30.**

У члану 323. став 1. речи: „три месеца до три године” замењују се речима: „једне до пет година”.

У ставу 2. речи: „шест месеци до пет” замењују се речима: „две до осам”.

У ставу 3. речи: „једне до осам” замењују се речима: „три до десет”.

У ставу 4. речи: „за дело из става 1. затвором од једне до осам, а за дело из става 3. затвором од две до десет” замењују се речима: „затвором од три до дванаест”.

**Члан 31.**

У члану 324. став 1. речи: „до две године” замењују се речима: „од шест месеци до три године”.

У ставу 3. речи: „шест месеци” замењују се речју: „једне”.

**Члан 32.**

У члану 335. став 3. речи: „или је дат под заклетвом” бришу се.

**Члан 33.**

После члана 336б додају се назив члана и члан 336в који гласе:

„Напад на адвоката

Члан 336в

(1) Ко нападне адвоката или члана његове породице, а у вези са обављањем адвокатске службе,

казниће се затвором од три месеца до три године.

(2) Ако приликом извршења дела из става 1. овог члана учинилац нанесе лаку телесну повреду адвокату или члану његове породице или прети употребом оружја,

казниће се затвором од шест месеци до пет година.

(3) Ако приликом извршења дела из става 1. овог члана учинилац нанесе тешку телесну повреду адвокату или члану његове породице,

казниће се затвором од једне до осам година.

(4) Ко уништи, оштети или учини неупотребљивом ствар у имовини адвоката или члана његове породице,

казниће се новчаном казном или затвором до две године.

(5) Ако је делом из става 4. овог члана проузрокована штета која прелази четристо педесет хиљада динара,

учинилац ће се казнити затвором од шест месеци до пет година.

(6) Дело из ст. 4. и 5. овог члана постоји ако је учињено према адвокату или члану његове породице, у вези са обављањем адвокатске службе.”.

**Члан 34.**

У члану 344а у ставу 1. речи: „шест месеци” замењују се речју: „једне”.

У ставу 2. реч: „једне” замењује се речју: „две”.

У ставу 4. речи: „две до десет” замењују се речима: „три до дванаест”.

**Члан 35.**

Члан 345. мења се и гласи:

„Члан 345.

(1) Ко се са другим договори да изврши одређено кривично дело за које се може изрећи пет година затвора или тежа казна,

казниће се новчаном казном или затвором до једне године.

(2) Ако се договор из става 1. овог члана односи на извршење одређеног кривичног дела за које се може изрећи казна доживотног затвора,

учинилац ће се казнити затвором од три месеца до три године.”.

**Члан 36.**

Члан 347. мења се и гласи:

„Члан 347.

Ко ради извршења кривичног дела израђује, набавља или другом омогућава да дође до оружја, муниције, експлозивних материја или минско-експлозивних средстава, као и средстава потребних за њихово прављење или отрова,

казниће се затвором од једне до пет година.”.

**Члан 37.**

У члану 391б додаје се став 3. који гласи:

„ (3) Ко у намери извршења кривичног дела из члана 391. овог законика отпутује у иностранство ради припреме, обучавања, планирања или учествовања у извршењу тог дела,

казниће се затвором од шест месеци до пет година.”.

**Члан 38.**

У члану 392. став 1. после речи: „заштитом” додају се речи: „или члану његове породице”.

У ставу 3. речи: „затвором од тридесет до четрдесет година” замењују се речима: „доживотним затвором”.

**Члан 39.**

Члан 393. мења се и гласи:

„Члан 393.

(1) Ко непосредно или посредно обезбеђује или прикупља средства с циљем да се она користе или са знањем да ће се користити у потпуности или делимично за финансирање вршења кривичних дела из чл. 134, 287, 290, 291, 292, 293. и чл. 391. до 392. овог законика или за финансирање организација које за циљ имају вршење тих дела или припадника тих организација или лица које за циљ има вршење тих дела,

казниће се затвором од једне до десет година.

(2) Средствима из става 1. овог члана сматрају се сва средства, материјална или нематеријална, покретна или непокретна, без обзира на начин стицања и форму документа или исправе, укључујући електронску или дигиталну, којима се доказује својина или интерес у односу на та средства, укључујући банкарске кредите, путне чекове, новчане налоге, хартије од вредности, акредитиве и друга средства.

(3) Средства из става 1. овог члана одузеће се.”

**Члан 40.**

У члану 60. став 2. тачка 1), члану 310, члану 321. став 2, члану 331. став 2, члану 332. ст. 1. и 3, члану 333. став 3, члану 346. став 5, чл. 370. и 371, члану 372. став 3, члану 373. став 2, члану 374. став 2, члану 376. став 2, члану 378. став 3, члану 386. став 2, члану 391. став 4, члану 391в став 3. и члану 391г став 3. речи: „затвор од тридесет до четрдесет година” у одређеном падежу замењују се речима: „доживотни затвор” у одговарајућем падежу.

У члану 178. став 4, члану 179. став 3, члану 180. став 3. и члану 181. став 5. после речи: „десет година” додају се речи: „или доживотним затвором”.”

**Члан 41.**

За кривично дело које је извршено после ступања на снагу овог закона, учиниоцу тог кривичног дела који је раније осуђиван казна се одмерава применом одредаба чл. 8. и 9. овог закона.

**Члан 42.**

Oвaj зaкoн ступa нa снaгу 1. децембра 2019. године.